'Modimolle-monster' erken hy het seun geskiet | Maroela Media
Johan Kotze, die sogenaamde ‘Modimolle-monster’, se hofsaak duur Vrydag voort in die Pretoriase hooggeregshof.
Johan Kotze, Andries Sithole, Pieta Mohlane en Sello Mphaka word daarvan beskuldig dat hulle Ina Bonnette herhaaldelik verkrag en gemartel het en dat hulle Conrad Bonnette (19), Ina se seun, op 3 Januarie 2011 doodgeskiet het.
Ina is tans onder kruisverhoor.
Die hof het Donderdag gehoor dat Sithole met die dood gedreig is as hy nie Ina sou verkrag nie. Sy prokureur, Jan van Rooyen, het dit aan Ina gestel dat sy kliënt slegs deelgeneem het om dat hy bang was Kotze gaan hom skiet.
Kotze het erken dat hy Conrad geskiet het, maar beweer dat die skoot afgegaan het toe Conrad hom laat skrik het toe hy gevra het waar sy ma is. Hy erken ook dat hy een van Bonnette se borste met ŉ tang seergemaak het en dat hy ŉ naald in een van haar borste gedruk het tot dit gebloei het. Hy beweer egter dat hy nie homself was daardie dag nie, en dat hy nie homself kon beheer nie, en dat hy nie bedoel het om haar seer te maak nie.
Ina het aan Sithole se prokureur erken dat Sithole, Mohlane en Mphaka haar nie gemartel of aangerand het nie. Sy sê hulle het op Kotze se instruksies reageer. Sy het Kotze as “manipulerend” beskryf.
Video: Parlotones-konsert op 7de Laan
Afrikaanse sangeres is ‘n dogtertjie ryker
[…] getuig Verdere getuienis in ‘Modimolle-monster’-saak “Hulle kon haar nie verkrag het nie” ‘Modimolle-monster’ erken hy het seun geskiet ‘Modimolle-monster’: “Dit is nie in my aard om iemand seer te maak nie […]